Premijer liga Bosne i Hercegovine 2014/2015.
Premijer liga Bosne i Hercegovine 2014/15. odnosno BH Telekom Premijer liga Bosne i Hercegovine 2014/15 zbog sponzorskog ugovora bila je 15. sezona Premijer lige Bosne i Hercegovine. Sezona je počela 2. augusta 2014. godine a završila 30. maja 2015. sa zimskom pauzom između 23. novembra 2014. do 28. februara 2015. godine. Sarajevo je po treći put postalo prvakom Bosne i Hercegovine. U 30. kolu pobjedom nad Slobodom Sarajevo je osigurao šampionsku titulu. U evropska takmičenja odnosno u kvalifikacije za Evropsku ligu 2015/16. plasirali su se drugoplasirani Željezničar, trećeplasirani Zrinjski i pobjednik kupa Bosne i Hercegovine Olimpic. Iz lige su ispali nakon dvije provedene sezone u Premijer ligi Bosne i Hercegovine petnaestoplasirana Mladost te nakon sedam provedenih sezona u Premijer ligi Bosne i Hercegovine posljednja ekipa na tabeli Zvijezda. Najbolji strijelac lige je bio Riad Bajić, nogometaš Željezničara sa 15 postignutih golova.